Versindaba » Melville
En daar spring Andries Bezuidenhout my voor! Net toe ek klaar geskryf het aan my verslaggie en dit wou plaas, sien ek sy lekker fotobeeld (https://versindaba.co.za/2012/10/15/andries-bezuidenhout-melville-poesiefees-fotobeeld/) van die fees. Laat ek dus liewer net aansluit by sy beelde. Tereza Troskie trou weer | Netwerk24
Tereza Troskie trou weer
Deur Piet Matipa 27 September 2014 23:01
Oud me. Suid-Afrika Tereza Troskie en Bennie Herbst by hulle trou dag in Bloemfontein. Foto's Francois Heydenrych Storie: Piet Matipa| Foto: Francois Heydenrych
Die troue was baie skielik, het die stralende mev. Herbst, wat op haar dag Mev. Suid-Afrika was, die afgelope week aan Rapport gesê.
God het een aand in die kerk met Bennie, deesdae ’n streek- verkoopbestuurder van ’n groot maatskappy, gepraat en toe weet hy die tyd is reg.
“Ek sou niks wou anders hê nie,” sê Tereza.
Tereza en Bennie Herbst op hul troudag.| Foto: Francois Heydenrych
Age is only an attitude
​Rapport het destyds berig hoe Boet en Tereza nog die aand voor Kersfees in 2001 hul huweliksbeloftes hernu het.
Slegs weke daarna het sy saam met Bennie Mosselbaai toe gegaan, hoewel albei volgehou het hulle is net vriende.
Die Troskies is in Mei 2002 geskei.
“Ek en Boet kom nou baie goed oor die weg,” sê Tereza.
Die Herbst-egpaar het voor 120 gaste “wat met die hand uitgekies is” by Tuscan Rose in Bloemfontein getrou.
“Die seremonie gaan gewoonlik oor die bruid, maar hierdie een het oor albei van ons gegaan. Dit was ’n viering van vriendskap.”
Op haar troudag was sy egter die middelpunt van aandag met haar rok van R40 000 van kristalle en vere wat in slegs vier dae “bymekaargesit is”.
Tereza sê sy het geweet ­Bennie is die persoon met wie sy die res van haar lewe wil deurbring toe hy baie goed met haar seun, James (16), oor die weg gekom het. “Ek het vir hom (Bennie) gesê ek kom in ŉ pakket. Bennie en my seun het ’n baie goeie verhouding en spesiale vriendskap.”
Die verskil van tien jaar tussen Bennie en Tereza is ook niks nie, sê sy.
“Age is only an attitude.”